Að loknu áttunda stigi í söng og píanókennaraprófi frá Tónlistarskólanum í Reykjavík nam Sigríður Ósk óperusöng við óperudeild Royal College of Music í Lundúnum og útskrifaðist með Artist Diploma árið 2008 og hlaut meistaragráðu ári síðar . Kennarar hennar hérlendis voru Anna Þorgrímsdóttir og Rut Magnússon og nú nemur hún söng hjá Russell Smythe . Sigríður hefur komið fram sem einsöngvari m.a. í Royal Albert Hall , Kings Place og St. Martin in the Fields . Af óperuhlutverkum má nefna Tisbe í Öskubusku eftir Rossini , Aðra dömu í Töfraflautunni , Cherubino í Brúðkaupi Fígarós og Arbate í Mitridate - allt eftir Mozart - og Arcano í Teseo eftir Händel . Í haust mun hún syngja Þriðju dömu í uppfærslu Íslensku Óperunnar á Töfraflautunni . Nýverið söng hún ásamt Dame Emma Kirkby og Southbank Sinfóníunni í Cadogan Hall í London . Sigríður kemur reglulega fram á ljóða - og óratóríutónleikum og söng inn á diskinn Engel Lund Book of Folk Songs með the Lieder Theatre London sem Nimbus Records gaf út .